Flavell Te Ururoa: Canterbury Earthquake Recovery Bill — Second Reading In Committee 
Flavell Te Ururoa: Canterbury Earthquake Recovery Bill — Second Reading In Committee 
[Volume:671;Page:18143] 
TE URUROA FLAVELL (Maori Party—Waiariki) 
: 
 Tena koe Mr Assistant Speaker; kia ora tatou katoa. Morena ki a tatou katoa i tenei ata i a tatou e wananga nei i te ahuatanga o tenei o nga pire hou e pa ana ki Otautahi. Ko te wahi ki a au hei whaiwhai haere ko te ahuatanga o te korero o te Honore Gerry Brownlee i a ia e korero ana mo te taha ki a au ki te Ao Maori. Ka mihi ki a ia mo tana whakanui i te wahi ki a Ngai Tahu Kai Tahu ranei i a ratou e whakakorikori nei i a ratou ano e toro atu te ringa ki uta ki tai ki wiwi ki wawa ki te iwi Pakeha ki te iwi Maori ranei na runga i te hiahia ki te awhina tetahi ki tetahi ko te tautoko a tetahi ki tetahi. E tika ana ki a Kai Tahu ko ratou tera i whakapau kaha ki te awhina i te hunga e rongo nei i te ngau o te mamae otira ko ratou i rongo ranei i te ngau o mate. Ko ratou te hunga i toro atu te ringa ki nga iwi katoa o te motu. Tera pea na nga iwi i toro atu te ringa ki a Kai Tahu ki te ki ko nga mamae e pa ana ki a koe Ngai Tahu he mamae ano ra ka pa mai ki a au ki a Te Arawa ki a au ki a Tainui ki a au ki Te Tai Tokerau. No reira ka pai tera ahuatanga o te Ao Maori i roto i nga whiriwhiringa. 
E ai ki nga korero ehara i te mea e tika ana maku a Ngai Tahu e korero engari ko taku e mohio nei ko Ngai Tahu te hunga kainga te hunga ahi ka ara noa atu etahi engari me pera rawa te korero. Ko te hunga e noho mai rara i Otautahi he hitori ano ra to ratou mo te ahuatanga o te noho ki reira. Ara no te korero “Ka Pakihi whakatekateka o Waitaha” ara no te korero “Te Pataka o Rakaihautu” enei ahuatanga katoa he ingoa e mohiotia ana i roto o tera takiwa. E ai ki taku mohio kua roa tetahi iwi e noho mai ana ki reira. E ai ki nga korero o te Ao Maori e 700 tau te roa o ta ratou noho ki reira. A ka eke atu a Kati Mamoe ka eke atu ki reira ano hoki no reira kua noho tahi ratou ki reira mo nga tau e hia ke nei. E ai ki nga korero kua puta mai nga ingoa penei i a “Turakautahi” 
. 
 He rangatira o roto o Ngai Tuahuriri. Ko ia tera i noho nei i te Pa o Kaiapoi tera takiwa. I roto i nga korero kua tae mai ki a au mo Ngati Huikai to ratou rangatira toa nei a Tautahi 
 
 whakatu i tana kainga i tana pa tuwatawata ki tera takiwa o Otautahi. Tae atu ki te wa i puta te korero ko Otautahi hei whaiwhai haere i tera o nga rangatira o Ngati Huikai. 
No reira ko te tikanga o taku korero he ki atu ae he wahi ano to te Ao Maori kei tera takiwa. Kai wareware i a tatou tera wahi. Mai ra ano i ta ratou noho ki reira tae ra no ki nga ra tata kua hipa ake. Ka hoki ra ano ki te ahuatanga o te pakanga nui nei o te ao te pakanga ki tawahi. Ko te Ao Maori ano ra tera i haere ki tawahi ka hoki mai. I awhina ano ra ki te whangai ki te tuku i nga painga ki nga hoia i haere ki te tawahi ki nga pakanga nui o te ao. I reira ano hoki te Ao Maori. 
No na tata nei e ki ana te korero ka mate te kainga tahi ka ora te kainga rua. He kupu korero tera he whakatauki e korero ana mo te ahuatanga o Otautahi tonu. Ka hinga tetahi kainga a kua hunuku atu ki te kainga rua. No reira enei korero katoa ka hoki mai ano ra ki a au i a tatou e korero nei mo tetahi o nga kaupapa i te ata nei. No na tata nei ano hoki kua korero matou o te Pati Maori mo te kaha tautoko o nga iwi katoa tae atu ki nga watene Maori tonu kua tae atu ki Otautahi mai i nga topito katoa ki te tautoko i a Kai Tahu o etahi rohe ke i Takitimu i a au i a Te Arawa i Te Tai Tokerau kua hunuku atu ki reira mo te wa poto. Kua hunuku nga ringa raupa o nga tari hauora ki Otautahi tonu ki te awhina i a ratou. No reira ahakoa kare au i tae atu ki nga korero i nanahi nei i Otautahi ki te select committee 
  
kare au i rongo i nga korero. Kua rongo au i nga korero o tena o tena o tena i te ata nei ki te ki ae i tae atu te hapori ki te whakatakoto i o ratou nawe. I tona mutunga mai kei muri matou i te Kawanatanga Nahinara i roto i nga whiriwhiringa i te mea kei te mohio tonu ara no te iwi o Ngai Tahu e noho nei i roto i te uauatanga. Me pera rawa te korero. 
No reira ko ta matou ko te ki atu kati kua roa a Ngai Tahu me etahi atu e noho ana ki reira. E reka ana ki a matou te ahuatanga o te korero a te Minita a Gerry Brownlie ka whai wahi a Ngai Tahu ki roto i nga korero ka puta a nga ra kai mua i te aroaro me etahi Maori ano ra. Ko Te Runanga tonu ko te tikanga ka noho nei i runga i tenei o nga ropu ka whakahaere take nei hei whakaora ano ra i a Otautahi ka mutu ki taku mohio ka eke ano ra a Rahui Katene to matou mema Paremata mo tera rohe ki roto i te kahui o nga pati o te Whare Paremata ki reira. He mea pai tera. 
No reira he paku korero ki te ki atu kai wareware ko te reo o te Ao Maori ki reira i roto i tera taone o Otautahi me te ki atu kai muri kai mua kai nga taha a Ngai Tahi i nga whiriwhiringa katoa mo te aha? Na runga i te whakaaro i tipu mai ai to ratou whakapapa i reira. Ko te ahi ka ko ratou tera na te ahuatanga o ta ratou here ki te whenua kai reira. No reira me whai wahi ratou ki roto i nga nekeneke o te wa. Kei te tautoko ake i te hiahia o te Minita kia wahi ratou i roto i nga nekeneke o tenei pire me te tumanako ia tera pea ka ata wetewete i te hohonutanga o te pire a ko ake nei i te wahanga komiti. No reira kia ora tatou. 
[ 
Greetings to you Mr Assistant Speaker and to us all. Good morning to all as we debate aspects of this new bill relating to Christchurch at this hour. The part of the Hon Gerry Brownlee’s speech that I want to follow is where I and Maoridom fit into the scheme of things. I commend him for acknowledging the part that Ngai Tahu or Kai Tahu has played as they roused themselves by extending a hand in all directions to non-Maori and Maori people in their desire to help and to support one another. For Kai Tahu it was the right thing to do. So there they were hard at work giving assistance to those suffering from injuries and in the case of loss of life. They were the ones who extended a hand to all the people of the nation. Tribes on the other hand extended a hand to Kai Tahu saying: “Pain suffered by you Kai Tahu affects me: Te Arawa Tainui and Te Tai Tokerau as well.” So that aspect of Maoridom is wonderful in the deliberations.  
Customary lore states that it is not for me to speak for Ngai Tahu but I know for a fact that they are the ahi ka the burning fires of occupation. There is much other anecdotal lore that suggests this as well. The ones living in Christchurch can historically vouch for their presence there. Take the reference to “The wetlands and plains of Canterbury: Ka Pakihi Whakatekateka o Waitaha”. Here is another one: “Banks Peninsula: Te Pataka o Rakaihautu”. All these kinds of references are widely known geographical terms in that district. To my understanding a tribe has lived there for a long period of time. According to stories of the Maori World that tribe has been there for 700 years. Kati Mamoe migrated and settled there for a very long time as well. According to stories the place name “Turakautahi” came from a Ngai Tuahuriri chief. He established Kaiapoi Pa in that area. In the stories that came to me about Ngati Huakai their chief—a warrior Tautahi—set up a settlement in that part of Christchurch and Otautahi became the Maori name for Christchurch to acknowledge him. 
So the nub of my address is that yes Maoridom has a historical connection to that place. We must never lose sight of the fact that Kai Tahu has been there a long time and continues to be there right up to the present. The circumstances of this presence go back to the great wars of the world the overseas battles that Maoridom took a part in and returned from. They also helped by providing sustenance to the troops and supported the war effort in the battles of the world. Maoridom was there as well.  
The proverb about a first home being no more and a second one rising up in its place continues to apply to Christchurch. When a house collapses the family shifts to a second one. So all these matters came back to mind this morning when we talked about one of the proposals. It was just recently that we of the Maori Party talked about the strong support provided by all tribes even the Maori wardens who arrived in Christchurch from everywhere to support Kai Tahu; those of Kai Tahu who shifted for a short time to areas in Takitimu and with me in Te Arawa and Te Tai Tokerau. Some health department staff have shifted to Christchurch to specifically help them there. I did not get to Christchurch to hear the submissions to the select committee yesterday and I still have not heard a thing. I heard different members say this morning that yes the community was there to express their concerns. At the end of it all we support the National-led Government in its deliberations because we know that the Ngai Tahu people are living in difficult times if I may say so.  
So the statement being made here is that Ngai Tahu and others have been there for a very long time. We are pleased to hear that according to Minister Gerry Brownlee Ngai Tahu and other Maori are to be included in the community forum that is to be announced shortly. The Runanga of Ngai Tahu is explicitly one of the entities the new authority must work alongside in terms of the recovery of Christchurch. Further to that Rahui Katene our member of Parliament for the Te Tai Tonga electorate will be included in the cross-party forum of Canterbury MPs. That has got to be a good thing. And just a little reminder too that she is the spokesperson for Maoridom there in the city of Christchurch.  
Ngai Tahu is everywhere in the consultation process—front back and sides—and for what reason? Their genealogy evolved from there. “Burning fires of occupation”—they are indeed that and that is the real reason that ties them to the land there. They must be involved in the consultations of the moment. The desire of the Minister to have them involved in every aspect of this bill is endorsed with the hope as well that some of the deeper implications of this bill will be carefully unravelled when we get to the Committee stage in due course. So I acknowledge us 
.]